**יעקב והמלאך – מי ניצח ובשביל מה?** (שיעור 29)

**איתמר אלדר**

1. מחנים - שתי מחנות של חוצה לארץ שבאו עמו עד כאן ושל ארץ ישראל שבאו לקראתו (ב"ר ותנחומא) (רש"י בראשית לב,ג)

2. מחנים, שתי מחנות מחנה מלאכים ומחנה יעקב לפיכך קרא שם המקום מחנים (רד"ק שם)

3. ויאמר יעקב **אלהי אבי אברהם ואלהי אבי יצחק**

אני ד' **אלהי אברהם אביך ואלהי יצחק** (בראשית כח,יג)

האמר אלי **שוב לארצך ולמולדתך** ואיטיבה עמך

**שוב** אל **ארץ** אבותיך **ולמולדתך** ואהיה עמך (בראשית לא,ג)

**והשבתיך** אל האדמה הזאת כי לא אעזבך (בראשית כח,טו)

ואתה אמרת היטב איטיב עמך ושמתי את **זרעך כחול הים** אשר לא יספר מרב

והיה זרעך כעפר הארץ ופרצת ימה וקדמה וצפנה ונגבה ונברכו בך כל משפחת האדמה ובזרעך (כח,יד)

4. והראיה על זה, כי במקלי עברתי את הירדן הזה, והייתי ריקם מכל כי לא היה בידי מאומה כי אם מקלי, ועתה הייתי לשני מחנות. באמרו ועתה הורה שדומה לו כאילו עשה את כל החיל הזה עתה כהרף עין, כי י"ד שנים עבד בשתי בנותיו ושש שנים בצאניו, וכשאמר לו לבן נקבה עלי שכרך ואתנה, בזמן מועט עשה חיל ורכוש גדול זה אשר כפי הטבע לא היה אפשר להשיג הון עתק זה בזמן מועט אשר כזה, אם לא כי יד ה' עשתה זאת... (כלי יקר בראשית לב,יא)

5. וילן שם, עומד ומצפה תשובת האל על תפילתו, ובין כך הכין מנחה מן הבא בידו, ואחר כן מפרש מה לקח (רד"ק, שם יד)

6. וילן שם. פי' הרי"א שחשב אולי תבואהו נבואה מאת ה', וכשראה שלא בא דבר ה' לקח מנחה לעשו אחיו (מלבי"ם, שם יד)

7. ויפגע במקום – ויפגעו בו

והנה מלאכי אלהים – ויפגעו בו מלאכי אלהים

אין זה כי אם בית אלהים וזה שער השמים – מחנה אלהים זה

8. לא יאמר עוד שהברכות באו לך בעקבה וברמייה כי אם בשררה ובגילוי פנים (רש"י)

9. נתגוששת עם העליונים ויכולת להם ועם התחתונים ויכולת להם. עם העליונים זה המלאך. ר' חמא בר' חנינא אמר, שרו של עשו היה...התחתונים ויכולת להם זה עשו ואלופיו" (בראשית רבה עח,ג)

10. ויעקב נשאר לבדו ופגע בדמות אחת שפתחה במלחמה אתו, והוא נאבק עמה ונצחה. והיא דברה אליו בקול ובדברים ועודדה את רוחו לשמוח על מה שקרה: אל יחשוב שהתגבר על יריב קטן, אלא מלאך אלוהים ניצח. ויחשב לו הדבר סימן לטובות גדולות העתידות לבוא ושזרעו לא יכלה לעולם ושום אדם לא יעלה עליו בגבורתו. וציווהו להקרא מעכשיו ישראל. פירוש השם בלשון העברית יריבו של מלאך אל (קדמוניות היהודים, ספר ראשון כ,ג)

11.

**1** וַיִּוָּתֵר יַעֲקֹב לְבַדּוֹ וַיֵּאָבֵק אִישׁ עִמּוֹ עַד עֲלוֹת הַשָּׁחַר:

**2** וַיַּרְא כִּי לֹא יָכֹל לוֹ **וַיִּגַּע בְּכַף יְרֵכוֹ וַתֵּקַע כַּף יֶרֶךְ יַעֲקֹב** בְּהֵאָבְקוֹ עִמּוֹ: (כז) וַיֹּאמֶר שַׁלְּחֵנִי **כִּי עָלָה הַשָּׁחַר**

וַיֹּאמֶר לֹא אֲשַׁלֵּחֲךָ כִּי אִם בֵּרַכְתָּנִי:

**3** וַיֹּאמֶר אֵלָיו **מַה שְּׁמֶךָ** **וַיֹּאמֶר** יַעֲקֹב:

**4** וַיֹּאמֶר לֹא יַעֲקֹב יֵאָמֵר עוֹד שִׁמְךָ כִּי אִם יִשְׂרָאֵל כִּי שָׂרִיתָ עִם אֱלֹהִים וְעִם

אֲנָשִׁים וַתּוּכָל:

**3א** וַיִּשְׁאַל יַעֲקֹב וַיֹּאמֶר **הַגִּידָה נָּא שְׁמֶךָ** **וַיֹּאמֶר** לָמָּה זֶּה תִּשְׁאַל לִשְׁמִי וַיְבָרֶךְ אֹתוֹ שָׁם:

**2א** וַיִּקְרָא יַעֲקֹב שֵׁם הַמָּקוֹם פְּנִיאֵל כִּי רָאִיתִי אֱלֹהִים פָּנִים אֶל פָּנִים וַתִּנָּצֵל נַפְשִׁי: (לב) **וַיִּזְרַח לוֹ הַשֶּׁמֶשׁ**

כַּאֲשֶׁר עָבַר אֶת פְּנוּאֵל **וְהוּא צֹלֵעַ עַל יְרֵכוֹ**:

**1א** עַל כֵּן לֹא יֹאכְלוּ בְנֵי יִשְׂרָאֵל אֶת גִּיד הַנָּשֶׁה אֲשֶׁר עַל כַּף הַיָּרֵךְ עַד הַיּוֹם הַזֶּה כִּי נָגַע בְּכַף יֶרֶךְ יַעֲקֹב בְּגִיד הַנָּשֶׁה: